《凤凰台上忆吹箫 拟李易安》
明代·张绉英

风暖云屏，春深翠幄，博山香篆沉沉。恁春光一霎，愁入离亭。

可奈韶华飞度，西风紧、又做秋声。江天远，微茫梁月，约住离魂。

青青。年时双鬓，却霜华一度，半褪香云。但药炉茗椀，镇日相亲。

目断天涯尺素，征鸿过、空听哀鸣。黄昏也，小窗梦冷，数尽残更。

作者简介：张洙，号平台，顺德人。